CELEX: 32016D2048
Language: lt
Date: 2016-11-18 00:00:00
Title: 2016 m. lapkričio 18 d. Tarybos įgyvendinimo sprendimas (ES) 2016/2048 dėl automatinio keitimosi daktiloskopiniais duomenimis Danijoje pradžios

24.11.2016   
            
            
               LT
            
            
               Europos Sąjungos oficialusis leidinys
            
            
               L 318/10
            
         TARYBOS ĮGYVENDINIMO SPRENDIMAS (ES) 2016/2048
   2016 m. lapkričio 18 d.
   dėl automatinio keitimosi daktiloskopiniais duomenimis Danijoje pradžios
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 33 straipsnį,
   atsižvelgdama į Europos Parlamento nuomonę (2),
   kadangi:
   
               (1)
            
            
               pagal Sprendimo 2008/615/TVR 25 straipsnio 2 dalį asmens duomenys negali būti teikiami, kaip numatyta tame sprendime, kol tokius duomenis teikiančių valstybių narių teritorijų nacionalinėje teisėje nėra įgyvendintos to sprendimo 6 skyriuje nustatytos bendrosios nuostatos dėl duomenų apsaugos;
            
         
               (2)
            
            
               Tarybos sprendimo 2008/616/TVR (3) 20 straipsnyje nustatyta, kad patikrinimas, ar pirmiau minėta sąlyga dėl automatinio keitimosi duomenimis pagal Sprendimo 2008/615/TVR 2 skyrių yra įvykdyta, turi būti atliekamas remiantis įvertinimo ataskaita, kuri grindžiama klausimynu, vertinimo vizitu ir bandomuoju sistemos patikrinimu;
            
         
               (3)
            
            
               vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis atvejo, ir kai valstybė narė mano, kad ji atitinka dalijimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus;
            
         
               (4)
            
            
               Danija atsakė į klausimyno apie duomenų apsaugą ir klausimyno apie keitimąsi daktiloskopiniais duomenimis klausimus;
            
         
               (5)
            
            
               Danija kartu su Vokietija sėkmingai atliko bandomąjį sistemos patikrinimą;
            
         
               (6)
            
            
               Danijoje buvo surengtas vertinimo vizitas, o Vokietijos vertinimo grupė parengė šio vertinimo vizito ataskaitą ir perdavė ją atitinkamai Tarybos darbo grupei;
            
         
               (7)
            
            
               Tarybai buvo pateikta bendra įvertinimo ataskaita, kurioje apibendrinami keitimosi daktiloskopiniais duomenimis klausimyno, vertinimo vizito ir bandomojo sistemos patikrinimo rezultatai;
            
         
               (8)
            
            
               2016 m. liepos 12 d. Taryba padarė išvadą, kad Danija visiškai įgyvendino Sprendimo 2008/615/TVR 6 skyriuje nustatytas bendrąsias nuostatas dėl duomenų apsaugos;
            
         
               (9)
            
            
               todėl automatinės daktiloskopinių duomenų paieškos tikslais Danija turėtų turėti teisę gauti bei teikti asmens duomenis pagal Sprendimo 2008/615/TVR 9 straipsnį;
            
         
               (10)
            
            
               Danijai Sprendimas 2008/615/TVR yra privalomas, todėl ji dalyvauja priimant ir taikant šį sprendimą, kuriuo įgyvendinamas Sprendimas 2008/615/TVR;
            
         
               (11)
            
            
               Airijai Sprendimas 2008/615/TVR yra privalomas, todėl ji dalyvauja priimant ir taikant šį sprendimą, kuriuo įgyvendinamas Sprendimas 2008/615/TVR;
            
         
               (12)
            
            
               Jungtinei Karalystei Sprendimas 2008/615/TVR yra privalomas, todėl ji dalyvauja priimant šį sprendimą, kuriuo įgyvendinamas Sprendimas 2008/615/TVR,
            
         PRIĖMĖ ŠĮ SPRENDIMĄ:
   1 straipsnis
   Automatinės daktiloskopinių duomenų paieškos tikslais Danija nuo 2016 m. lapkričio 25 d. turi teisę gauti bei teikti asmens duomenis pagal Sprendimo 2008/615/TVR 9 straipsnį.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Šis sprendimas taikomas pagal Sutartis.
   
      Priimta Briuselyje 2016 m. lapkričio 18 d.
      
         
            Tarybos vardu
         
         
            Pirmininkas
         
         R. KALIŇÁK
      
   
   
      (1)  OL L 210, 2008 8 6, p. 1.
   
      (2)  2016 m. spalio 25 d. nuomonė (dar nepaskelbta Oficialiajame leidinyje).
   
      (3)  2008 m. birželio 23 d. Tarybos sprendimas 2008/616/TVR dėl Sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, įgyvendinimo (OL L 210, 2008 8 6, p. 12).